Barisan Pertama Ukraine

Barisan Pertama Ukraine () adalah sebuah Barisan—iaitu bersamaan dengan Kumpulan tentera darat Barat—dalam Tentera Merah Soviet Union semasa Perang Dunia Kedua.

 Zaman perang 
Pada 20 Oktober 1943, Barisan Voronezh telah dinamakan semula Barisan Pertama Ukraine (Bahasa Inggeris: 1st Ukrainian Front atau 1UF). Pertukaran nama ini mencerminkan kemajuan ke arah barat Tentera Merah dalam kempennya menentang Wehrmacht Jerman, meninggalkan Rusia di belakang dan bergerak ke dalam Ukraine. Barisan tersebut terlibat dalam mengendalikan pertempuran di Ukraine, Poland, Jerman, dan Czechoslovakia semasa tahun 1944 dan 1945.

Ketika tahun 1944, Barisan itu mengambil bahagian bersama-sama Barisan lain di dalam pertempuran Korsun-Shevchenkivskyy, dan pertempuran Kelompok Hube di Ukraine. Ia memimpin Penyerangan Lviv-Sandomierz, yang mana ia terdiri daripada Tentera Darat Pertama Kereta Kebal Pengawal Soviet, Tentera Darat Ke-3 Kereta Kebal Pengawal, Tentera Darat Ke-4 Kereta Kebal, Tentera Darat Ke-3 Pengawal, Tentera Darat Ke-5 Pengawal, Tentera Darat Ke-13, Tentera Darat Ke-38, dan Tentera Darat Ke-60. Ia kemudian mengambil bahagian dalam pertempuran untuk Ternopil'.

Pada tahun 1945 Barisan tersebut terlibat dalam Penyerangan Vistula–Oder, dan memimpin Silesia dan Operasi Prague, dan pengepungan Breslau. Ia juga terlibat dalam operasi Berlin di Jerman dan Poland. Barisan itu juga memimpin sebahagian besar Pengepungan Halbe, dimana kebanyakkan daripada Tentera Darat Ke-9 Jerman telah musnah di selatan Berlin. Pada ketika ini Tentera Darat Kedua Poland telah beroperasi sebagai sebahagian daripada 1UF. Akhirnya Barisan Pertama Ukraine menyediakan pertahanan terhadap serangan balas dari Armee Wenck yang bertujuan untuk menyelamatkan Berlin dan Tentera Darat Ke-9.

Barisan tersebut telah memenangi kesemua operasinya ke atas tentera lawan Wehrmacht. Penyerangan Prague merupakan pertempuran terakhir dalam Perang Dunia II di Eropah.

Selepas perang, markas Barisan telah membentuk Kumpulan Angkatan Bersenjata Tengah Tentera Merah di Austria dan Hungary, menjaga Tirai Besi.

 Para Panglima 
 General Nikolai F. Vatutin (Oktober 1943-Mac 1944)
 Marshal Georgy K. Zhukov (Mac 1944-Mei 1944)
 Marshal Ivan S. Konev (Mei 1944-Mei 1945)

 Ketumbukan darat 
Ketumbukan-ketumbukan darat yang menjadi sebahagian daripada Barisan Pertama Ukraine adalah seperti berikut:
 Tentera Darat Ke-13 (1943–45) (Wilayah Tentera Carpathian)
 Tentera Darat Ke-27 (1943–44) (Barisan Ke-2 Ukraine)
 Tentera Darat Ke-38 (1943–44) (Barisan Ke-4 Ukraine)
 Tentera Darat Ke-40 (1943–44) (Barisan Ke-2 Ukraine)
 Tentera Darat Ke-47 (1943-43) (Barisan Ke-2 Belorussia)
 Tentera Darat Ke-60 (1943–44) (Barisan Ke-4 Ukraine)
 Tentera Darat Ke-3 Kereta Kebal Pengawal (1943–45) (Kumpulan Angkatan Bersenjata Soviet di Jerman)
 Ketumbukan Udara Ke-2 (1943-?) ?

 Komposisi seterusnya 
 Tentera Darat Ke-5 Pengawal
 Tentera Darat Pertama Poland
 Tentera Darat Ke-52
 Tentera Darat Ke-4 Kereta Kebal Pengawal
 Tentera Darat Ke-28
 Tentera Darat Ke-31
 Tentera Darat Ke-3 Pengawal

 Rujukan 
 Konev, I.S. Aufzeichnungen eines Frontbefehlshabers
 Konev, I.S. Das Jahr 1945
 Ziemke, E.F. Stalingrad to Berlin
 Tissier, Tony Slaughter at Halbe
 Duffy, Christopher Red Storm on the Reich
 Antill, P., Battle for Berlin: April – May 1945.

 Bacaan lanjut 
 http://www.unithistories.com/units_index/default.asp?file=../units_russian/000_sta_front.asp?

Kategori:Tentera Soviet
Kategori:Perang Dunia Kedua
Kategori:Organisasi tentera
Kategori:Ketenteraan
Kategori:Tentera Rusia